Camillo Olivetti

El Samuel David Camillo Olivetti, cognossuu 'me Camillo Olivetti   http://www.treccani.it/enciclopedia/camillo-olivetti_%28Dizionario-Biografico%29/  (Ivrea, 13 de agost del 1868 - Biella, 4 de dicember del 1943   http://www.fondazioneadrianolivetti.it/lafondazione_speciali.php?id_speciali=13 ) l'è staa on ingegner e imprenditor italian, fondator de la Olivetti. 
Biografia
L'Olivetti el nass a Ivrea in ona famiglia ebrea. 
El sò pader el moeur quand el gh'ha on ann, e  'l vegn cresuu da la mader, che la fa cognoss al Camillo la lengua inglesa. 
El Camillo el va a scoeura a Milan, al liceo dei Calchi Taeggi, indova el va ben sossenn.  

El se laurea in ingegneria elettrotecnega in del 1891 cont el jutt del  Galileo Ferraris, cont el vot 90/100.    
Despoeu de la laurea el va in di Stat Unii, indova el cognoss el Thomas Edison e l'insegna la sò materia per ses mes.   

El torna a Ivrea in del 1894, e aderìss al socialism. Riess anca a conoss el fondador del Partii socialista, el Filippo Turati.

Imprenditoria
La sò prima industria l'è stada la  C.G.S , che la faseva prodott elettrigh. I sò dipendent i eren contadin, che seguiven on cors organizzaa dal Olivetti in de la soa cà.  http://www.storiaolivetti.it/percorso.asp?idPercorso=605  
In quei cors el cognoss el Domenico Burzio, che el divegn on sò fidaa collaborator. 

Quand l'azienda la diventa granda la sara su, el voreva minga ona granda azienda e fa i debit cont i banch.  
Olivetti

Ma quand el torna a Ivrea el voeur fa ona macchina minga spantegada in Itàlia ma cognossuda in di Stat Unii, la macchina de scriv. Vist che i part de la macchina i eren brevetaa, lu el crea di noeuv meccanism che droven minga i brevett di american.   

In del 1907 el progett l'era complet e l'Olivetti l'era convint de la sò bontà. Va de noeuv in America per vedè i fabrich pussee impurtant e in del 1908 el torna in Itàlia, indova scriv a la so mije ona lettera. 

El 29 de otober del 1908 la nass la Ing. C. Olivetti & C.. La se stabilìss in de la vegia fabrica della C.G.S.  
miniatura|drita|Publicità dela M1
El Olivetti el punta fin de subit in su la produzzion in serie, e in del 1911 la nass la prima machina de scriv Olivetti, la M1 

In del 1912 derva la prima sed foeura dal Canaves, a Milan, in de la Piazza de la Scala. 

Lung la Prima guera mondial la sò azienda la produss i tocch per i soldaa, ma appena la finìss la guerra scomincen de noeuv a fa el mestèe normal. 

In del 1926 i nassen i "Officine Meccaniche Olivetti" che fan i tocch per fa su i machin de scriv , e poch agn dòp derva ona sed in Spagna.

In del 1938 el lassa la presidenza al fioeu Adriano, e quand l'Italia la firma l'Armistizzi del 8 de setember 1943, scappa via a Biella, perché i soldaa nazista i eren arent a Ivrea. 

El Camillo Olivetti el moeur el 4 de dicember del 1943 a Biella e i operari del Olivetti sfiden i todesch e van al so funeral.  

Vita privada
El Camillo Olivetti el se sposa cun la sciora Luisa Revel, la tosa del pastor valdes. I gh'hàn ses fioeui:   
Adriano Olivetti
Dino Olivetti
Lalla Olivetti
Massimo Olivetti
Silvia Olivetti
Elena Olivetti

Legg raziai e nazismo
Quand el governo fascista, dopo de quel nazista todesch, el scriv i legg raziaj, l'Olivetti l'era minga denter per i sò meriti per la Patria, ma el preferìss lascià la presidenza al Adriano. 

Quand vien su la Republega Sociala Taleana e i soldati de la Wehrmacht i eren giàmo a Ivrea, diss ai sò operai de:

Per quest el vien ricercàa, ma el se scond a Biella, indova che 'l moeur. 

Riferiment

 Alter progett 

Categoria:Nassud in provincia de Turin
Categoria:Imprenditor italian
Categoria:Nassud in del 1868
Categoria:Mort in del 1943